Abelmoschus manihot
Ti Abelmoschus manihot, ti aibika, ket ti agsabsabong a mula iti pamilia ti Malvaceae. Daytoy ket dati a naikeddeng a sebbangan ti Hibiscus, ngem naidasig itan iti henero ti Abelmoschus. Ti mula ket ammo pay iti Ingles a kas ti sunset muskmallow, sunset hibiscus, wenno hibiscus manihot.
Dagiti panangipakat[urnosen | urnosen ti taudan]
Iti Hapon, daytoy a mula ket ammo a kas ti tororo aoi ken maus-usar iti panagaranid iti neri, ti maysa a naarina a sustansia iti panagaramid iti washi. Iti Koreano, daytoy a mula ket ammo a kas ti hwang chok kyu ken inus-usar iti panagaramid iti dak pul, a makatulong iti panagaramid iti hanji (papel ti Koreano). Iti Fiji, dagiti kadawyan a nagan para iti daytoy a mula ket bele ken vauvau. Dagiti bulong ket maysa kadagiti nangruna a tradisional a berde a nateng iti Fiji (kakuyog dagiti bulong ti taro ken dagiti adu a kita ti atap a pako). Iti Samoa, ti mula ket ammo a kas ti pele.
Dagiti linaon a kemikal[urnosen | urnosen ti taudan]
Ti maysa a kromatograpiko ken espektroskopiko a panagusig a naipablaak iti China Journal of Chinese Materia Medica ket nangipakita ti aibika ket aglaon kadagiti sangapulo ket tallo a kompuesto: ti myricetin, cannabiscitrin, myricetin-3-O-beta-D-glucopyranoside, glycerolmonopalmitate, 2, 4-dihydroxy benzoic acid, guanosine, adenosine, maleic acid, heptatriacontanoic acid, 1-triacontanol, tetracosane, B-Sitosterol, ken beta-sitosterol-3-O-beta-D-glucoside.[1]
Nutrision[urnosen | urnosen ti taudan]
Uray no teknikal daytoy a bassit a mula, ti aibika ket maysa a perenial a no kadagiti nasayaat a kasasaad, mabalin nga agtubo iti sumurok a tallo metro iti katayag. Daytoy ket naibagbaga a nataraon a nateng. Dagiti bulongna ket aglaon kadagiti adu a bitamina A ken C, ken landok, ken addaan iti 12% a protina babaen ti namaga a kadagsen. Iti pay maipatinayon, daytoy ket nalaka a mapaadu babaen dagiti ungel ti mula, nalaka a maimuyong, relatibo a makasaranget iti sakit ken naikeddeng pay a makaagas. Daytoy ket adu a naimulmula kadagiti igid ti hardin wenno maysa a maikuyog a mula kadagiti adu a tradisional a hardin kadagiti tropiko.[2]
Ladawan[urnosen | urnosen ti taudan]
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
- Abelmoschus manihot (L.) Medic. Medicinal Plant Images Database (School of Chinese Medicine, Hong Kong Baptist University) (iti Insik ken Ingles)
min_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn zho_Hans